alexandrainst/scandi-wiki huggingface dataset:
Dominic Ogbechie

Dominic Ogbechie (født 15. mai 2002) er en engelsk friidrettsutøver som konkurrerer for Highgate Harriers i London. Han vant høydehopp under U18-EM i friidrett 2018, og satte ny U15-verdensrekord i høydehopp innendørs februar 2018 med 2,22 meter.

Idrettskarriere

2017 
Ogbechie deltok i det sørengelske U17-mesterskapet innendørs 2017, og vant der 60 meter med ny personlig rekord på 7,02. Han vant også lengdehopp. I det engelske U17-mesterskapet innendørs vant han høydehopp og kom på andreplass på 200 meter med ny personlig rekord på 22,35. 

Utendørs vant han 200 meter under det engelske U17-mesterskapet, med ny personlig rekord på 21,52, og han kom på fjerdeplass i høydehopp.

2018 
Han vant høydehopp under det sørengelske U17-mesterskapet innendørs i januar 2018, og han vant også høydehopp i det engelske U20-mesterskapet i februar, der han satte ny personlig rekord med 2,12 meter. I det engelske U17-mesterskapet innendørs vant han høydehopp med ny U15-verdensrekord og britisk U17-rekord, da han hoppet 2,22 meter. Han vant også lengdehopp med 7,53 meter, som var en forbedring av den britiske U17-rekorden med 31 cm.

16 år gammel deltok han i det engelske U20-mesterskapet utendørs i juni, og vant der høydehopp. Han deltok i U18-EM i friidrett 2018 i Győr i Ungarn, og vant der høydehopp med 2,16 meter.

Referanser

Eksterne lenker 
 
  Profil hos The Power of 10

Britiske sprintere
Britiske lengdehoppere
Britiske høydehoppere
Engelske sportsutøvere
Ungdomseuropamestere i friidrett
Tom Gilb

Tom Gilb (fullt navn Thomas Steven Gilb, født 1940) er en amerikansk systemingeniør, konsulent og forfatter, kjent for utviklingen av software metrics, software inspection, og evolusjonære prosesser.

Biografi 
Tom Gilb ble født i 1940 i Pasadena, California, USA. Han emigrerte til England i 1956 og har bodd i Norge siden 1958. Han begynte å jobbe for IBM i Norge i 1958 og ble en freelance konsulent i 1960.

Han er i dag en delvis pensjonert konsulent, forfatter og kursinstruktør, som jobber i partnerskap med sin sønn Kai Gilb. Han hjelper hovedsakelig multinasjonale kunder med å forbedre egen organisasjon og metoder gjennom å undervise i sin metode «evolutionary systems delivery» (Evo). Hans metode er basert rundt en hovedide om at all arkitekturfokus må baseres på å skape reell verdi for interessentene og at ingeniørprinsipper og den vitenskaplige metode alltid må ligge til grunnd når man skal planlegge og styre endringsprosjekter. For å understøtte dette har han utarbeidet et formelt ingeniørspråk for å spesifisere behov og krav og har navngitt dette språket «Planguage», som i «Planning Language». Han har holdt gjesteforelesninger ved universiteter i England, Europa, Kina, India, USA og Korea – og har vært «keynote speaker» ved titalls tekniske konferanser internasjonalt".

Han er medlem av INCOSE og er aktiv i den norske avdelingen, NORSEC, som ga ham en pris i 2003. Han holder kurs ved lokale avdelinger av INCOSE når han er på internasjonele reiser og ved INCOSE konferanser.

I 2012 ble han utnevnt til æresmedlem av the British Computer Society.

Publikasjoner 
Gilb har skrevet ni bøker og mange artikler. Et utvalg er:

 Software Inspection, 1993. .
 Principles of Software Engineering Management, 1988.  (19th printing).
 Software Metrics (Winthrop computer systems series), 1977.
 Competitive Engineering: A Handbook for Systems & Software Engineering Management using Planguage, 2005. . (Planguage is a formal, natural language modelling notation invented by Gilb that adds rigour to the requirement documentation.)

Referanser

Eksterne lenker
 Gilb's website
 Tom Gilb holder foredrag på TedX i Trondheim i 2013 om hans ingeniørbaserte metode for å definere alle egenskaper og kvaliteter ved systemer

Fødsler i 1940
Personer fra Pasadena
Nordmenn med opphav fra USA
Personer tilknyttet IBM
Runa Lillegård

Runa Lillegård (født 26. februar 2001) er en norsk fotballspiller fra Alta som spiller for Vålerenga.

Hun startet å spille fotball i Alta IF. Lillegård var aktiv også innen friidrett i ung alder. I juni 2014 løp hun 60-meteren på 7,99 sekunder. Per 2018 var 7,95 hennes beste på 60 meter, satt i 2015.

Hun fortsatte etterhvert fotballkarrieren i Bossekop, før hun gikk til Lyn i 2017. Hun var samme høsten med å rykke opp fra 1. divisjon med Lyn, og i 2018 debuterte hun i Toppserien.

18. desember 2021 ble det kjent at hun hadde skrevet under for Vålerenga.

Lillegård har landskamper for J15, J16, J17 og J19-landslaget til Norge. Hun var i den norske troppen til U19-EM i Sveits 2018.

Referanser

Eksterne lenker 
 

Norske fotballspillere
Fotballspillere for Lyn Fotball
Fotballspillere for Bossekop UL
Personer fra Alta kommune
Kasakhstan i Junior Eurovision Song Contest

Kasakhstan debuterte i Junior Eurovision Song Contest i 2018, som ble arrangert i Minsk, Hviterussland. Det var også første gangen Kasakhstan hadde deltatt i en Eurovision-konkurranse. Landets første bidrag var sangen «», framført på kasakhisk og engelsk av . Bidraget ble valgt ut gjennom en nasjonal finale, arrangert av den kasakhiske kringkasteren Khabar Agency.

Deltagere

Stemmehistorikk

Galleri

Se også 
 Kasakhstan i Tyrkvisjonens sangkonkurranse
 Kasakhstans uigurer i Tyrkvisjonens sangkonkurranse

Referanser

Eksterne lenker 
 Offisiell nettside for Junior Eurovision Song Contest
 Kasakhstan i Junior Eurovision Song Contest

Land i Junior Eurovision Song Contest
Kasakhstansk musikk
Olaug Tvedten

Olaug Tvedten (født 20. juli 2000) er en norsk fotballspiller fra Stord som spiller for Vålerenga.

Karriere

Trott 
Hun spilte for Idrettslaget Trott på Stord utenfor Bergen, og hospiterte med Arna-Bjørnar på La Manga februar 2015. Hun ble Trotts første landslagsspiller da hun i mai 2015 ble tatt ut til J16-landslaget.

Avaldsnes 
Sommeren 2016 gikk hun til Avaldsnes. Der var hun blant annet med å ta cupgull i 2017, samt spilte påfølgende kamper i Mesterligaen i fotball for kvinner 2017/18. I januar 2018 signerte hun en ny toårskontrakt som proff i klubben.

Vålerenga 
I august 2021 signerte hun for Vålerenga. Der var hun med å ta cupgull samme høst.

Landslag
Hun spilte for Norge i U17-EM 2017 og U19-EM 2018.

I oktober 2020 ble hun tatt ut til det norske A-landslaget for første gang.

Annet
Hun har siden 2016 gått på Haugesund Toppidrettsgymnas.  

Olaug er niese av tidligere håndballspiller Håvard Tvedten.

Referanser

Eksterne lenker

Norske fotballspillere
Fotballspillere for Avaldsnes
Personer fra Stord kommune
Norske damelandslagsspillere i fotball
Storåselva kraftverk

Storåselva kraftverk er et vannkraftverk i Snåsa kommune i Trøndelag.

Det er et elvekraftverk som utnytter et fall på 124 meter i Storåselva.

Installert effekt er 25,5 MW fra tre francisturbiner. Årsproduksjon er 75 GWh.

Referanser

Kilder
 
 NVE vannkraftdatabase
 Nord-Trøndelag Elektrisitetsverk
 Skanska (bilder)

Vannkraftverk i Trøndelag
Kraftverk i Snåsa
NTE
Kraftverk etablert i 2018
Norges U20-herrelandslag i fotball

Norges G20-landslag i fotball er et fotballandslag for gutter som er 20 år eller yngre på det tidspunkt kvalifiseringen til et mesterskap starter. Trener er Jan Peder Jalland.

Nåværende tropp
Oppdatert 14. november 2022.
 Norges tropp til Vennskapskampene mot  lørdag 19. november 2022 kl.15:00 og  tirsdag 22. november 2022 kl.14:00.

Andre spillere
Spillere som har vært med i landslagstroppen de siste 12 månedene.

Se også 

 Liste over Norges U20-landskamper i fotball for menn

Referanser

Eksterne lenker 
 
 Norge Menn U20 hos fotball.no

G20
Jules Dupuit

Arsène Jules Émile Juvénal Dupuit (født 18. mai 1804, død 5. september 1866) var en fransk bygningsingeniør og samfunnsøkonom kjent for sine bidrag til mikroøkonomi og som en av pionerene bak nytte-kostnadsanalyse. Han virket også som sjefsingeniør i Paris.

Arbeidet hans tok utgangspunkt i transportsektoren i Europa på 1800-tallet. I verkene On the Measurement of the Utility of Public Works og On Tolls and Transport Charges dekket han en rekke emner, slik som prisdiskriminering, konsumentoverskudd og produsentoverskudd, effektivitet, statens rolle ved utbygging av jernbanen og identifikasjon og fordeling av nytte. Til det siste utviklet Dupuit den aggregerte nyttefunksjonen som et mål på samlet nytte.

Referanser 

Franske økonomer
Franske ingeniører
The Coming Race

The Coming Race er en novelle av Edward Bulwer-Lytton, som ble utgitt anonymt i 1871. Den har også blitt utgitt som Vril, the Power of the Coming Race.

Enkelte lesere har betraktet novellen som en virkelig nedtegnelse om en overlegen underjordisk mesterrase og en energiform, «Vril», i alle fall delvis; enkelte teosofer, deriblant Helena Blavatsky, William Scott-Elliot og Rudolf Steiner, aksepterte boken som okkulte sannheter. Boken The Morning of the Magicians fra 1960, antydet at et hemmelig Vril-samfunn fantes i Berlin under Weimarrepublikken. Det finnes likevel ikke noe bevis på eksistensen av et slikt samfunn.

Handling 
Romanen fokuserer på en ung, navnløs, velstående reisende som besøker en venn - en gruve-ingeniør. De forsøker å utforske en naturlig kløft i en gruve som nylig har blitt eksponert. De når bunnen av kløften. Men tauet blir ødelagt, og vennen hans blir drept. Fortelleren finner veien til en underjordisk verden okkupert av vesener som ser ut til å ligne engler. Han blir venn med det aller første vesenet han møter, som guider ham rundt en by som minner om gammel egyptisk arkitektur. Utforskeren møter også guidens kone, to sønner og datter som lærer å snakke engelsk ved hjelp av en provisorisk ordbok hvor fortelleren ubevisst lærer dem sitt eget språk.

Fortelleren oppdager snart at disse vesener, som kaller seg Vril-ya, har store telepatiske og andre parapsykologiske evner - for eksempel å være i stand til å overføre informasjon, kvitte seg med smerter, eller få andre til å sovne. Fortelleren blir fornærmet av ideen om at Vril-ya er bedre tilpasset for å lære om ham, enn han er for å lære om dem. Fortelleren oppdager snart at Vril-ya er etterkommere etter en tidligere sivilisasjon kalt Ana, som bor i nettverk av huler forbundet med tunneler. Opprinnelig var de overflate-beboere, men flyktet under jorden for tusenvis av år siden for å unnslippe en massiv flom.

Samfunnet deres er et teknologisk støttet Utopia. Vrils krefter inkluderer evnen til å helbrede, forandre og ødelegge andre vesener og ting. Spesielt de destruktive kreftene deres er enorme. Når fortelleren endelig kommer tilbake til overflaten, forsøker han å advare om at Vril-ya etter hvert kommer til å gå tom for beboelig plass under jorden. De kan derfor komme og gjøre krav på jordens overflate, og om nødvendig ødelegge menneskeheten i prosessen.

Referanser

Bøker fra 1871
Britiske romaner
1871 i Storbritannia
UEFA Nations League 2018-2019 divisjon C

UEFA Nations League 2018-2019 divisjon C er den tredje divisjonen i UEFA Nations League i 2018-2019.
Divisjon C er delt inn i 4 grupper med 3 lag i gruppe 1 og 4 lag i de 3 andre, divisjonen består av lagene rangert nummer 28-39. De 4 vinnerne rykker opp til divisjon B, mens de 3 lagene som blir sist i gruppene med 4 lag rykker ned i divisjon D. I tillegg rykker det dårligste laget på 3. plass ned. Dette gjelder også for laget i gruppe 1.

Gruppe 1

Kamper
<div id="Albania v Israel">
<div id="Skottland v Albania">
<div id="Israel v Skottland">
<div id="Israel v Albania">
<div id="Albania v Skottland">
<div id="Skottland v Israel">

Gruppe 2

Kamper
<div id="Finland v Ungarn">
<div id="Estland v Hellas">
<div id="Ungarn v Hellas">
<div id="Finland v Estland">
<div id="Estland v Finland">
<div id="Hellas v Ungarn">
<div id="Estland v Ungarn">
<div id="Finland v Hellas">
<div id="Hellas v Finland">
<div id="Ungarn v Estland">
<div id="Hellas v Estland">
<div id="Ungarn v Finland">

Gruppe 3

Kamper
<div id="Norge v Kypros">
<div id="Slovenia v Bulgaria">
<div id="Bulgaria v Norge">
<div id="Kypros v Slovenia">
<div id="Norge v Slovenia">
<div id="Bulgaria v Kypros">
<div id="Norge v Bulgaria">
<div id="Slovenia v Kypros">
<div id="Kypros v Bulgaria">
<div id="Slovenia v Norge">
<div id="Bulgaria v Slovenia">
<div id="Kypros v Norge">

Gruppe 4

Kamper
<div id="Litauen v Serbia">
<div id="Romania v Montenegro">
<div id="Serbia v Romania">
<div id="Motenegro v Litauen">
<div id="Litauen v Romania">
<div id="Montenegro v Serbia">
<div id="Romania v Serbia">
<div id="Litauen v Montenegro">
<div id="Serbia v Montenegro">
<div id="Romania v Litauen">
<div id="Serbia v Litauen">
<div id="Montenegro v Romania">

Generell rangering
De 15 divisjon C-lagene vil bli rangert 25. til 39. totalt i UEFA Nations League 2018–19 i henhold til følgende regler:

Lagene som vinner gruppene vil bli rangert 25. til 28. i henhold til resultatene fra ligafasen, tar ikke med resultatene mot laget på fjerdeplass.
Lagene som avslutter på andreplass i gruppene vil bli rangert 29. til 32. etter resultatene fra ligafasen, tar ikke med resultatene mot laget på fjerdeplass.
Lagene som havner på tredjeplass i gruppene vil bli rangert 33. til 36. plass i henhold til resultatene fra ligafasen, tar ikke med resultatene mot laget på fjerdeplass.
Lagene som havner på fjerde plass i gruppene vil bli rangert 37. til 39. i henhold til resultatene fra ligafasen.

Eksterne lenker 
 

UEFA Nations League 2018-2019
Fotball i 2018
Fotball i 2019
Arbouans

Arbouans er en kommune i departementet Doubs i Bourgogne-Franche-Comté-regionen øst i Frankrike. Kommunen ligger i kantonen Audincourt som tilhører arrondissementet Montbéliard. Arbouans hører til kommuneforbundet Pays de Montbéliard Agglomération.

Referanser

Eksterne lenker 
 
 Arbouans på nettsiden til Institut géographique national 

Byer i Bourgogne-Franche-Comté
Kommuner i Doubs
Ariel Braathen

Ariel Braathen (født 1999) er en norsk svømmer fra Os som representerer Bergensvømmerne. Hun var med i nordisk mesterskap i svømming 2014-2016, samt European Games i Baku i 2015, senior EM i London i 2016 og junior-EM 2016 i Hodmezovasarhely, Ungarn. Hun holder 4 norske juniorrekorder innenfor brystdistansene og har vært delaktig på juniorlandslaget i to år, og seniorlandslaget i to år. Hun har over 30 NM-medaljer.

Medaljer i norske mesterskap

Referanser

Kilder 
 medley.no: Medaljevinnere NM svømming

Eksterne lenker 
 

Norske svømmere
Norgesmestere i svømming
Svømmere for Bergens Svømme Club
Personer fra Os kommune i Hordaland
Hov1

Hov1 er en svensk hiphop-gruppe fra Stockholm som ble dannet i 2015. Gruppen består av Noel Flike, Axel Liljefors Jansson, Ludwig Kronstrand og Dante Lindhe. Gruppen har vært aktiv siden 2015. Ifølge musikkritikeren Fredrik Strage er Hov1 framfor alt kjent for å være "Sämst i Sverige".

Karriere
Gruppen ga ut sin første singel, «Hur kan du säga saker» i oktober 2015. Hov1 fikk sommaren 2016 sitt gjennombrudd med spillninger på blant annet "Emmabodafestivalen", "Storsjöyran" og "HudikKalaset". I januar 2017 kom gruppens femte singel, «Gråzon» som ble en hit på Spotify. Samme år dro bandet på sin første turné, "Abbey Road Tour", med opptredener i blant annet Göteborg, Stockholm og Malmö. 28. april 2017 kom gruppens debutalbum, Hov1 ut.

2018 fikk gruppen to priser på P3 Guld, i kategorien "Årets grupp" og "Guldmicken" for årets liveband. Før P3 Guld 2019 var Hov! nominert i tre kategorier, og fikk under utdelingen pris i alle tre kategorier: "Guldmicken", "Årets grupp" og "Årets låt" («Hon dansar vidare i livet»). På høsten 2019 turnerte de i Sverige og Finland.

10. januar 2020 kom albumet Montague of i februar og mars samme år, spilte de på gratiskonserter i Sundsvall, Malmö, Göteborg, Jönköping, Växjö og Stockholm.

Diskografi

Studioalbum
Hov1 – 2017 
Gudarna på Västerbron – 2018
Vindar på Mars – 2019
Montague – 2020

Singler
«Tjo alla gäriz» - 2014 (under navnet "Bby")
«Hur kan du säga saker» – 2015
«Kärleksbrev» – 2016
«Ska vi?» – 2016
«Gråzon» – 2017
«Gift» – 2017
«Pari» (med Jireel) – 2017
«Heartbreak» – 2018
«Gudarna på Västerbron» – 2018
«Still» (Innspilt på Spotify Studios Stockholm) – 2018
«Hon dansar vidare i livet» – 2018
«Auf wiedersehen» – 2018
«Vindar på Mars» – 2019
«Dö ung» – 2019
«Ma chérie» – 2019
«Hornstullsstrand» – 2019
«Mitten av september» – 2020
«När jag ser dig» – 2020
«Långt bort härifrån» – 2020
«Barn av vår tid» – 2021
«Gamora» (med Einár) – 2021
«Tokken» (med Dree Low) – 2021
«Blå» – 2021

Eksterne lenker 
 
 

 Band etablert i 2015
Svenske musikkgrupper
Hiphopgrupper
Svenske sangere
Svenske låtskrivere
Svenske musikere
Brit Wormdal

Brit Wormdal (født 1972) er en norsk tidligere svømmer fra Orkanger som representerte Orkanger IF og Namsos SK.

Hun vant 6 NM-gull og 25 NM-medaljer i perioden 1991–1994.

Medaljer i norske mesterskap

Referanser

Kilder 
 medley.no: Medaljevinnere NM svømming

Eksterne lenker 
 

Norske svømmere
Norgesmestere i svømming
Personer fra Orkdal kommune
Personer fra Orkland kommune
Lille-Matretunnelen

Lille-Matretunnelen er en veitunnel i Masfjorden kommune i Vestland. Tunnelen er en del av europavei 39. Den er 65 meter lang.

Se også 
 Veitunneler i Norge

Eksterne lenker
 Statens vegvesen veikart

Veitunneler i Vestland
Tunneler på E39
Tunneler åpnet i 1995
Veier i Masfjorden
Hana (dal i Tana)

Hana (nordsamisk: Hána, kvensk: Haana, også kalt Hanadalen) er en dal i Tana kommune i Finnmark. Den er 20 kilometer lang og strekker seg fra Luftjokdalen i sør til bygda Austertana i nord, og ligger mellom fjellene Nierravárri i øst og Mátduottar og Roavvevárri i vest. Dalen går parallelt med elva Tana, som ligger rundt 8 kilometer vest for Hana. 

Vannskillet ligger ved åsen Skálnjuovčča, omtrent midt i dalen. Herfra renner to elver, en i hver retning, som begge kalles Hanaelva. Elva som renner mot nord er ei sideelv til Julelva, mens den som renner mot sør er ei sideelv til Luftjok.

Hana skogkledt i hele sin lengde, og har en rik høgstaudebjørkeskog med innslag av lågurtbjørkeskog. Et område på 2,76 km² nord i dalen ble i 2007 vernet som Hanadalen naturreservat.

Referanser 

Daler i Troms og Finnmark
Tanas geografi
Rebecca & Fiona

Rebecca & Fiona er en svensk popduo og DJ-duo bestående av Rebecca Scheja og Fiona FitzPatrick.

Aktivitet 

Rebecca Scheja og Fiona FitzPatrick kommer begge fra musikkfamilier og møttes på en fest i 2007. Deretter begynte de å jobbe med musikk sammen, startet klubbmusikkaktivitet og turnerte i Sverige som DJ-duo. Senere begynte de å lage egen musikk sammen. 

I 2010 ble deres første singel "Luminary Ones" sluppet, og de startet en selvtitulert web-TV serie på SVT, hvor man kunne følge dem mens de produserte musikk og turnerte i Sverige. Serien ble 2011-årsvinner av TV-prisen "Kristallen" for Beste realityprogram og fikk samme år Stockholm Citys pris for Beste Stockholmsbeskrivelse.

Rebecca og Fiona var i 2010–2011 flere ganger oppvarming for Robyn. Andre store opptredener i 2010 fant sted under Polarepris og Way Out West. 

I januar 2011 slapp duoen sin andre singel "Bullets". I november 2011 gav de ut sitt debutalbum I Love You, Man!. Samme år ble duoen nominert i tre kategorier, Årets dagens, Årets nykomling samt Årets gjeng, i P3 Guldgalan. Ved Grammisgalan 2011 fikk de en Grammis for Årets Dans/Electro.

Diskografi

Album 

 16. november 2011: I Love You, Man!
 29. april 2014: Beauty Is Pain
 09. september 2018: Art of Being a Girl

Singler 

 2010: "Luminary Ones"
 2011: "Bullets"
 2011: "If She Was Away" / "Hard"
 2011: "Jane Doe"
 2012: "Turn It Down"
 2012: "Dance"
 2012: "Giliap"
 2013: "Takene Over"
 2013: "Union"
 2013: "Trussel Shots"
 2014: "Candy Love" 
 2014: "Holler" 
 2014: "Letters"
 2015: "Sayonara"
 2016: "Drugstore Lovin'"
 2016: "Shotgun"
 2016: "Fest Hard"
 2016: "Cold As X-mas"
 2017: "Pop Bitches"
 2017: "Pay Me Money"
 2018: "Need You"
 2018: "Fool's Gold" med Derek Pope

Samarbeid 

 2010: Basutbudet feat. Rebecca & Fiona "Låna Pengar"
 2011: Adrian Lux feat. Rebecca & Fiona "Boy"
 2011: Kaskade with Rebecca & Fiona "Turn It Down"
 2012: The Royal Concept "World On Fire"
 2012: Morten Breum "Larva (Far Away)"
 2012: Blende "Fake Love (Original Mix)"
 2014: John Dalhbäck "Honors"
 2014: Little Jinder "Vita Bergens Klockor"
 2017: Gina-Lee "Innan dig"

Remixer 

 2011: The Knux - "She's So Up (Rebecca & Fiona bootleg)"
 2011: Petter - "Krafter (Rebecca & Fiona / Carli remix)"
 2011: Marcus Price & Carli - "Bubbelgum (Rebecca & Fiona remix)"
 2011: Johnossi - "Roscoe (Rebecca & Fiona remix)"

Referanser

Kilder 
 Kafé 31 august 2011, intervju med duoen
 Arbeiderbladet 22. januar 2011, intervju «Rebecca og Fiona har trettet på guttmakten»
 Vervet 2016, Pod-intervju med duoen

Eksterne lenker 
 
 
 

Band etablert i 2010
Svenske DJer
Svenske popgrupper
Svenske låtskrivere‎
Duoer
Svenske musikkgrupper
Ingeborg Løyning

Ingeborg Vassbakk Løyning (født 13. september 2000) er en norsk svømmer fra Bjerkvik som representerer Bærumsvømmerne, tidligere Bjerkvik Svømmeklubb.

Hun har vunnet 36 NM-gull siden 2017. Hun vant kongepokalen i 2019, 2020 og 2022.

I 2021 representerte Løyning Norge i Sommer-OL 2020 i Tokyo, der hun ble nummer 18 i forsøket på 100 meter rygg, tre hundredeler unna en plass i semifinalen. Hun var også nær semifinaleplass (44 hundredeler) på 200 meter rygg da hun kom på 17. plass med tiden 2.18,63.


Medaljer i norske mesterskap

Referanser

Kilder 
 medley.no: Medaljeoversikt - NM Senior

Eksterne lenker 
 
 

Norske svømmere
Norgesmestere i svømming
Deltakere under Sommer-OL for ungdom 2018
Deltakere for Norge under Kortbane-EM i svømming 2019
Deltakere for Norge under Sommer-OL 2020
Svømmere under Sommer-OL 2020
Svømmere for Bærumsvømmerne
Personer fra Narvik kommune
Leyte

Leyte kan sikte til:

Øya Leyte på Filippinene; 
Provinsen Leyte på denne øya;
Kommunen Leyte nord på øya og i provinsen.
Inger Johanne Alfstad

Inger Johanne «Trulte» Alfstad (født 29. august 1947 i Bergen, død 6. november 2019 samme sted) var en norsk svømmer som representerte Bergens Svømme & Livredningsklub.

Hun vant 5 NM-gull og 14 NM-medaljer i perioden 1962–1970. Hun vant kongepokalen i 1964.

Hun studerte ved Norges idrettshøgskole, og hun arbeidet deretter som idrettslærer.

Medaljer i norske mesterskap

Referanser 

Norske svømmere
Norgesmestere i svømming
Kongepokalvinnere i svømmesport
Ådalsveien

Ådalsveien en to-felts veistrekning langs E16 gjennom Ringerike kommune i Viken. Veistrekningen er hovedferdselsåre gjennom Ådal (som før 1964 var en selvstendig herredskommune), og begynner ved veikrysset (det såkalte «gummikrysset») mot Hvalsmoveien (E16 til Jevnaker) og Hønengata i Hønefoss og videre nordover, for en stor del langs Ådalselva og Sperillen, til fylkesgrensen mellom Viken og Innlandet et stykke nord for Nes i Ådal.

Langs Ådalsveien ligger tettstedene Hallingby og Nes, og ved Nymoen er det avkjøring til tettstedet Hen. Vest for Hallingby reiser Ådalsfjellene seg, ei fjellrekke som skiller Ådal fra Strømsoddbyda i Soknedalen i vest. Ved Ringmoen og avkjøringen til Viker kirke i Vestre Ådal ligger sørende av innsjøen Sperillen, som strekker seg videre nordover til Nes, der både Begna og Urula tømmer seg. Fra Nes er det avkjøring til Hedalen.

Bildegalleri

Eksterne lenker 
 

Europavei 16
Veier i Ringerike